 *OSNOVNA ŠKOLA DR. VINKA ŽGANCA*

 *NEDE KRMPOTIĆ 7*

 *10 000 ZAGREB*

**POŠTOVANI RODITELJI UČENIKA RAZREDNE NASTAVE**

**sukladno uputama Stožera civilne zaštite, Hrvatskog zavoda za javno zdravstvo, Ministarstva znanosti i obrazovanja od 25. svibnja (ponedjeljak) počinje nastava u školi za sve učenike razredne nastave prema redovnom rasporedu. Potrudili smo se osigurati sve potrebne higijenske i sigurnosne uvjete. Nastava će se provoditi po redovnom rasporedu u školi, a za učenike koji ostaju kod kuće (zbog zdravstvenih ili drugih okolnosti) nastava se i dalje odvija po programu HRT3 „Škola na trećem“.**

**Kako bismo što bolje pripremili učenike na drugačije okolnosti u radu koje moramo poštivati sukladno preporukama HZJZ i MZO-a, molimo vas da pročitate sljedeće upute te pripremite djecu na sljedeće promjene:**

1. **DOLAZAK U ŠKOLU**
* Učenici dolaze u školu samostalno ili u pratnji jednog roditelja.
* Ulazak učenika u školu počet će u 7:40 sati, jedna po jedna skupina učenika koju će preuzimati razrednik i odvoditi u njihov razred.

**Napomena**: predviđeno vrijeme trajanja ulaska nije strogo ograničeno-bitno je da učenici

 drže 1,5m razmaka kada dođu pred školu

* Učenicima se svaki dan prilikom ulaska u školu mjeri temperatura beskontaktnim toplomjerom. Ako dijete ima povišenu temperaturu (iznad 37.2), ne ulazi u školu, obavještavaju se roditelji. Nakon odlaska liječniku, roditelj treba javiti učiteljici ili ravnateljici zdravstveno stanje djeteta.
* Učenici ulaze u predprostor gdje dezinficiraju ruke dezinficijensom.
* Učenici se preobuvaju u školske papuče i prije ulaska u učionicu peru ruke.

**2. ORGANIZACIJA NASTAVE I NASTAVNOG DANA**

* Prvi dan nastave u školi učenici će dobiti upute kako se ponašati, prati ruke, održavati fizički razmak i sl.
* Za vrijeme boravka učenika izvan učionice, prostor učionice se prozračuje.
* **U školi se izvode** **svi nastavni predmeti (obavezni, izborni), kao i produženi boravak.**
* Učenici u školi u prosjeku provode 4 do 5 školskih sati, osim onih koji su u produženom boravku.
* Vrednovanje i ocjenjivanje provodi se sukladno uputama za vrednovanje i ocjenjivanje na daljinu (dvije ocjene do kraja nastavne godine mogu dobiti svi učenici u svim predmetima bez obzira jesu li u pojedinim dijelovima nastave sudjelovali kod kuće ili u školi).

**3. PREHRANA**

 - Učenici produženog boravka jedu mliječni obrok, ručak i užinu u blagovanici s 15 . minuta razmaka između skupina (zbog dezinfekcije stolova i prostora)

 - Ostale skupine učenika jest će na 4 mjesta u školi u razmacima između skupina po 15

 minuta

* Između svake grupe učenika dezinficiraju se stolovi, a kuhari/ice serviraju hranu.

**4. NAPUŠTANJE ŠKOLE**

* Učenici koji ne ostaju u produženom boravku napuštaju školu u vrijeme koje je dogovoreno s pratiteljima (ili samostalno).
* Učenici koji ostaju u produženom boravku napuštaju školu prema programu rada ili u dogovoreno vrijeme.

**5. DODATNE NAPOMENE**

* Roditelji/skrbnici dužni su izmjeriti tjelesnu temperaturu djetetu svaki dan prije dolaska u školu. U slučaju povišene tjelesne temperature ne smiju dovoditi dijete u školu, već se javljaju telefonom učitelju ili ravnateljici i izabranom liječniku obiteljske medicine radi odluke o testiranju i liječenju djeteta. Djeca sa znakovima drugih zaraznih bolesti također ne dolaze u školu.
* Roditeljima nije dozvoljeno okupljanje i zadržavanje ispred škole.
* Svaki učenik mora imati svoje papirnate maramice.
* Svaki učenik mora imati svoju bočicu za vodu označenu imenom.
* Svaki razred boravi u svojoj učionici.
* Sanitarni čvorovi će biti dezinficirani nakon svakog odmora.

**Zahvaljujemo vam na pomoći u pripremi učenika te se radujemo dolasku svih učenika razredne nastave.**

**Ravnateljica i stručna služba Škole**